涂喬遷

涂喬遷（），字伯友，號聲宇，江西南昌府南昌縣人。明朝政治人物。

生平
萬曆十六年（1588年）戊子科江西鄉試舉人，萬曆十七年（1589年）聯捷己丑科進士《萬曆十七年己丑科進士履歷》：涂喬遷，聲宇，立即房，庚申七月十六日生。南昌县人，戊子鄉試，三甲七十七名。大理寺政，六月授直隶合肥知縣，癸巳選山東道御史，甲午差東城，己未差陕西巡按，降新興縣典史，庚申起光禄寺丞，辛酉升少卿，壬戌升左通政，甲子升南太仆寺卿，丙寅为民。。大理寺觀政，六月任合肥縣知县，二十一年擢山東道監察御史，適有三王並封之旨，朱维京、王如坚因上疏遣戍。喬遷益抗章力爭。已，長安雷火地震，喬遷申言災不虚生，皆因國本未建，語甚切直，尋以他事降新興縣典史。

光廟改元，特起光禄寺丞《明實錄》：泰昌元年，升原任御史降新兴县典史涂乔迁为光禄寺寺丞，乔迁以巡城御史抄没客用事，降杂职极边。。

天啓元年（1621年），陞光禄寺少卿，改太僕少卿。天啓二年因上书辽东事升右通政，四年三月改南太僕寺卿《明實錄》：天启四年三月，右通政涂乔迁为南京太仆寺卿。。适范济世为操江都御史，诡言南监马诸库藏积镪百馀万，非内臣搜括不可得。璫喜，遣其养子胡良辅等至，索所称百馀万，实无有，自运使至营役俱以追赔收逮，复坐索二十六万于太僕。乔迁曰：南太仆无藏镪久矣，岁折价二十六万七千，各府州已如期尽输之北部矣。虚派以杀人，吾不忍。良辅恚曰：如君言，何以复厂公。时方有建祠之事，良辅曰：若建祠于关山，可以报命。不从，迫之。乔迁曰：吾头可断，祠不可建也。良辅恚甚曰：安用若，吾輩自成之耳。乔迁曰：太仆署在此，若鼠辈敢尔，若视吾髯在乎！髯起如戟，良辅仓皇归，以语逆璫。未几，指為門戶削奪天启六年十二月，以南京太仆寺卿涂乔迁久系门户，落籍追夺诰命。大理寺少卿王雅量年力衰迈，著原官致仕。。乔迁和易近人，居乡待长幼皆以礼，而抗直不避权贵，其天性然也。崇禎中復原官，議起用，卒《南昌府志》。

 參考書目 

《南昌府志》
《江西通志》

category:明朝合肥县知县
category:明朝山東道監察御史
category:明朝光禄寺丞
category:明朝太僕寺少卿
category:明朝通政使司通政
category:明朝南京太僕寺卿
Category:南昌人
Q
Category:萬曆十六年戊子科江西鄉試舉人
Category:明朝典史